Document ID: /roh_data/filtered/fineweb-2-filterrobots_roh.jsonl.gz/64426

Ovras enstagl da pleds
- Venderdi, 18.9.2015, 16:35
I dovria mesiras concretas per mitigiar las consequenzas dal ferm franc. Quai han las uniuns d'artisanadi e mastergn dals chantuns da cunfin Grischun, Son Gagl, Turgovia, Turitg e Schaffusa pretendì oz d'ina conferenza da medias a Son Gagl.
Cun in palpiri da posiziun èn ellas sa drizzadas a politichers federals, chantunals e communals. Il catalog da pretensiuns cumpiglia 25 puncts, tranter auter in moratori per ulteriuras grevezzas e regulaziuns sco er in stop da persunal per las administraziuns.
Greva situaziun economica als cunfins
Tenor las uniuns d’artisanadi saja la vischinanza als cunfins in impediment considerabel per il svilup da l’economia. Uschia mussian novs studis in enorm scul da capacitad da cumpra. La reducziun da plazzas da lavur e da scolaziun saja perquai in privel real.
RR novitads 15:00